Oficialusis leidinys L 107 , 18/04/2001 p. 0025 - 0027



Komisijos Sprendimas 2001 m. sausio 31 d. dėl statybos produktų atitikties atestavimo tvarkos, susijusios su apdailos sistemomis, pagal Tarybos direktyvos 89/106/EEB 20 straipsnio 2 dalį (pranešta dokumentu Nr. C (2000) 4359) (tekstas svarbus EEE) (2001/308/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1988 m. gruodžio 21 d. Tarybos direktyvą 89/106/EEB dėl valstybių narių įstatymų ir kitų teisės aktų, susijusių su statybos produktais, derinimo [1] su pakeitimais, padarytais Direktyva 93/68/EEB [2], ypač į jos 13 straipsnio 4 dalį, kadangi: (1) Reikalaujama, kad Komisija produktų atitikties atestavimui pasirinktų vieną iš dviejų tvarkų, nurodytų Direktyvos 89/106/EEB 13 straipsnio 3 dalyje, kuri būtų "mažiausiai sudėtinga ir saugos reikalavimus atitinkanti galima tvarka"; kadangi tai reiškia, kad būtina nuspręsti, ar konkrečiam produktui ar produktų grupei yra būtina gamyklos produkcijos kontrolės sistema, už kurią atsako gamintojas, ir kuri būtų pakankama sąlyga atitikčiai atestuoti, ar dėl priežasčių, susijusių su atitiktimi 13 straipsnio 4 dalyje minėtiems kriterijams, būtinas patvirtintos sertifikavimo įstaigos įsikišimas. (2) 13 straipsnio 4 dalis reikalauja, kad taip nustatyta tvarka turi būti nurodyta įgaliojimuose ir techninėse specifikacijose; kadangi todėl pageidautina apibrėžti produktų ar produktų grupės sąvoką taip, kaip ji vartojama įgaliojimuose ir techninėse specifikacijose. (3) 13 straipsnio 3 dalyje nurodytos dvi tvarkos rūšys yra išsamiai apibūdintos Direktyvos 89/106/EEB III priede; kadangi todėl yra būtina aiškiai apibrėžti metodus, kuriuos taikant šios dvi tvarkos rūšys turi būti įgyvendintos pagal III priedą kiekvienam produktui ar produktų grupei, kadangi III priede pirmenybė teikiama tam tikroms sistemoms. (4) 13 straipsnio 3 dalies a punkte nurodyta tvarka atitinka pirmojoje galimybėje nurodytas sistemas be nuolatinės priežiūros, III priedo 2 dalies ii punkte nurodytas antrąją ir trečiąją galimybes, o 13 straipsnio 3 dalies b punkte nurodyta tvarka atitinka III priedo 2 dalies i punkte nurodytas sistemas bei III priedo 2 dalies ii punkto pirmąją galimybę su nuolatine priežiūra. (5) Šiame sprendime numatytos priemonės atitinka Statybos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis I priede išvardytų produktų ir produktų grupių atitiktis atestuojama taikant tvarką, pagal kurią tik gamintojas atsako už gamyklos produkcijos kontrolės sistemą, užtikrinančią, kad produktas atitinka reikiamas technines specifikacijas. 2 straipsnis II priede nurodytų produktų ir produktų grupių atitiktis atestuojama taikant tvarką, pagal kurią be gamintojo naudojamos gamyklos produkcijos kontrolės sistemos, patvirtinta sertifikavimo įstaiga dalyvauja atestuojant ar prižiūrint produkcijos kontrolę ar patį produktą. 3 straipsnis Atitikties atestavimo tvarka, kaip nurodyta III priede, yra nurodoma Europos techninio liudijimo rekomendacijų įgaliojimuose. 4 straipsnis Šis sprendimas skirtas valstybėms narėms. Priimta Briuselyje, 2001 m. sausio 31 d. Komisijos vardu Erkki Liikanen Komisijos narys [1] OL L 40, 1989 2 11, p. 12. [2] OL L 220, 1993 8 30, p. 1. -------------------------------------------------- I PRIEDAS Apdailos sistemos: Skirtos naudoti pastatuose, išskyrus II priede nurodytus atvejus. -------------------------------------------------- II PRIEDAS Apdailos sistemos: Skirtos naudoti pastatuose, jeigu produktams, pagamintiems iš medžiagų, priskiriamų A1 [1], A2 [2], B [3] ir C [4] reakcijos į ugnį taisyklės. [1] Produktai (medžiagos), kurių klasifikacija pagal reakciją į ugnį po atskiros gamybos proceso stadijos gali būti patobulinta (pvz., pridėjus antipirenų arba apribojus organinių medžiagų naudojimą). [2] Produktai (medžiagos), kurių klasifikacija pagal reakciją į ugnį po atskiros gamybos proceso stadijos gali būti patobulinta (pvz., pridėjus antipirenų arba apribojus organinių medžiagų naudojimą). [3] Produktai (medžiagos), kurių klasifikacija pagal reakciją į ugnį po atskiros gamybos proceso stadijos gali būti patobulinta (pvz., pridėjus antipirenų arba apribojus organinių medžiagų naudojimą). [4] Produktai (medžiagos), kurių klasifikacija pagal reakciją į ugnį po atskiros gamybos proceso stadijos gali būti patobulinta (pvz., pridėjus antipirenų arba apribojus organinių medžiagų naudojimą). -------------------------------------------------- III PRIEDAS Pastaba: produktams, kurie yra naudojami daugiau nei pagal vieną paskirtį, apibrėžtą toliau nurodytoms grupėms, patvirtintosios įstaigos užduotys, išplaukiančios iš atitinkamų atitikties atestavimo sistemų, yra subendrintos. Produktų grupė: apdailos sistemos (1/2) Atitikties atestavimo sistemos Toliau nurodytam (-iems) produktui (-ams) ir jų paskirčiai Europos techninio patvirtinimo organizacijos (EOTA) prašoma atitinkamoje Europos techninio liudijimo rekomendacijoje apibrėžti šias atitikties atestavimo sistemas: 3 sistema: žr. Direktyvos 89/106/EEB III priedo 2 dalies ii punkto antrąją galimybę. Produktas (-ai) | Paskirtis | Lygis (-iai) arba klasė (-s) | Atitikties atestavimo sistema (-os) | Apdailos sistemos | Naudojamos pastatuose | ___ | 3 | Sistemos specifikacija turėtų būti tokia, kad ji galėtų būti įgyvendinta net tada, kai naudingumo koeficiento nebūtina nustatyti tam tikrai charakteristikai, kadangi bent viena valstybė narė neturi jokių teisinių reikalavimų, taikomų šioms charakteristikoms (žr. Direktyvos 89/106/EEB 2 straipsnio 1 dalį ir, kai taikoma, aiškinamųjų dokumentų 1.2.3 straipsnį). Tokiais atvejais šių charakteristikų patikra neturi būti skiriama atlikti gamintojui, jei jis nenori paskelbti apie šio produkto naudingumo koeficientą šiuo atžvilgiu. Produktų grupė: apdailos sistemos (2/2) Atitikties atestavimo sistemos Toliau nurodytam (-iems) produktui (-ams) ir jų paskirčiai Europos techninio patvirtinimo organizacijos (EOTA) prašoma atitinkamoje Europos techninio liudijimo rekomendacijoje apibrėžti šias atitikties atestavimo sistemas: 1 sistema: žr. Direktyvos 89/106/EEB III priedo 2 dalies i punktą, be pavyzdžių audito ir tyrimo. 3 sistema: žr. Direktyvos 89/106/EEB III priedo 2 dalies ii punkto antrąją galimybę. 4 sistema: žr. Direktyvos 89/106/EEB III priedo 2 dalies ii punkto trečiąją galimybę. Produktas (-ai) | Paskirtis | Lygis (-iai) arba klasė (-s) | Atitikties atestavimo sistema (-os) | Apdailos sistemos | Naudojamos, kai taikomos reakcijos į ugnį taisyklės | A1, A2, B, C | 1 | A1, A2, B, C, D, E | 3 | A1 – E, F | 4 | --------------------------------------------------